**BETŰKBŐL CSODÁK**

**Gyermekkönyvtári napok Körbivel**

**2014. december 1–6.**

**Csorba Győző Könyvtár**

**2014. december 1. hétfő**

 **17.00 Hogyan neveljünk olvasó gyermeket?**

 **Műhelybeszélgetés szülőknek, pedagógusoknak**

 Péterfi Rita, olvasásszociológustól konkrét, gyakorlati javaslatokat hallhatunk arról, hogy mit tehetünk a várandósság kezdetétől az általános iskola végéig azért, hogy az olvasás gyerekeink számára élvezetes, örömteli tevékenységgé, s ne nyűgös kötelezettséggé váljon. A műhelybeszélgetésen bemutatjuk a könyvtár *Olvasásra születtem!* című kiadványsorozatának második, óvodásoknak szóló kiadványát is.

 **Péterfi Rita** az ELTE-n magyar–könyvtár szakos tanári, majd szociológusi diplomát szerezett. Évekig dolgozott a Magyar Televízió szerkesztőjeként, később sajtóinformatikus-újságíró végzettséget szerzett. Húsz éven keresztül dolgozott az Országos Széchenyi Könyvtár olvasáskutatási osztályán. Jelenleg a Pest Megyei Könyvtár munkatársa, emellett az ELTE oktatója. Szülőknek szóló műhelyfoglalkozását számos helyen hallhatták már országszerte.

 *Helyszín: Tudásközpont, 4. emelet, Körbirodalom Gyermekkönyvtár*

**2014. december 2. kedd**

 **10.00 Kerekítő - zenés, énekes foglalkozás 0-3 éves korú gyerekeknek**

 A Kerekítő a kisgyermekek jó kedvre kerekítéséről szól. Az élet első éveiben az önfeledt együttjátszás, a lovagoltatók, tenyeresdik, cirókázók érzelmi biztonságot nyújtanak, mely a korai anya gyermek és apa gyermek kapcsolat meghatározója és az értelmi és érzelmi fejlődés alapja.

 A foglalkozást vezeti: Dr. Harmatné Horesnyi Mária óvodapedagógus.

**2014. december 2. kedd**

 **14.30 Torzonborz, a rabló - kiállításmegnyitó és eredményhirdetés**

 A gyerekeknek meghirdetett rajzpályázat legjobb alkotásait értékeli, és a kiállítást megnyitja könyvtárunk igazgatója, dr. Szabolcsiné Orosz Hajnalka. A megnyitón részletet láthatunk a Torzonborz, a rabló című előadásbóla **Bóbita Bábszínház** jóvoltából.

 *Helyszín: Tudásközpont, -1. szint, nagyelőadó*

**2014. december 3. szerda**

 **14.30 L. Molnár Edit: Történetek a gyerekszobából\***

 **Interaktív könyvbemutató**

 L. Molnár Edit könyve 2013-ban nemcsak a Magyar Könyvek Viadala vetélkedőjén lett az Év Mesekönyve, hanem 2014-ben aranyéremmel jutalmazták az amerikai Independent Publisher Book Awards versenyén is. Az e-book formátumban megjelent virtuális mesevilágban fel lehet öltöztetni az állatokat és játszani is lehet velük. Rendezvényünkön **L. Molnár Edittel** és az e-book illusztrátorával, **Steiner Lídiával** együtt játszhatjuk végig a mesét.

 *Helyszín: Tudásközpont, 4. emelet, Körbirodalom Gyermekkönyvtár*

**2014. december 4. csütörtök**

 **10.00-11.00 Tesz-Vesz Zenekuckó babáknak**

A mondókázás, dalolás és a közös éneklés megteremtik azt a szeretetteljes légkört, amelyben a gyerekek szívesen bontakoztatják ki a bennük rejlő zenei képességeket. A korai zenei hatások egyidejűleg tesznek fogékonnyá a szép befogadására, az érzelmek közvetítésére és átfogóan segítik a gyerekek személyiségfejlődését.

A foglalkozást **Villuth András**, zeneterapeuta vezet.

 *Helyszín: Tudásközpont, 4. emelet, Körbirodalom Gyermekkönyvtár*

**2014. december 4. csütörtök**

 **14.00 Mit csinál a Mikulás, ha senki se látja?\***

 **Játékos közös rajzolás, beszélgetés Agócs Írisszel**

Szerinted mi mindent csinálhat a Mikulás, amikor nincs szem előtt? Különös kérdés... Hozd el az ötleted, sejtésedet, titkodat, mesédet és Agócs Írisz megrajzolja neked! Beszélgetünk, rajzolunk, kakaózunk, előkészítjük csodaváró szívünket.

 **Agócs Írisz**, a mai gyerekkönyvek egyik legnépszerűbb illusztrátora. Kedves rajzaival találkozhattál már többek között a Maszat könyvek vagy a Cipelő-cicák mesekönyv oldalain.

**2014. december 4. csütörtök**

 **15.00-17.00 Színes Advent**

 **Adventi játékok, népszokások, kézműves foglalkozás**

Karácsony közeledtével ünneplőbe öltöztetjük szívünket, ráhangolódunk az ünnepre. Ehhez segítséget nyújt a kézműves foglalkozás, ahol karácsonyi díszeket, dekorációt készítünk. Megismerhetjük a népszokásokat és a végén közös tánccal tesszük teljessé a délutánt.

Közreműködik **Gálber Attila, a Misina Táncegyüttes vezetője**

 *Helyszín: Tudásközpont, 0. szint, konferenciaterem*

**2014. december 5. péntek**

 **14.00 Radnai Éva: Mi fán terem? - zenés könyvbemutató**

Ebben a kiadványban nem kevesebb, mint 23 versbe rejtett találós kérdés található. A mini rejtvények a tavasz, a nyár, az ősz és a tél jellegzetes növényeinek világába kalauzolja el a kíváncsi detektíveket. A színes illusztrációkat Pék Attiláné Starkey Krisztina készítette. A találós kérdéseket a **Röppentő Együttes** zenés előadásában hallgathatjuk meg.

 *Helyszín: Tudásközpont, 4. emelet, Körbirodalom Gyermekkönyvtár*

**2014. december 6. szombat**

 **15.00-18.00 Mikulás a könyvtárban!\***

 Adventi kézműves foglalkozásokkal, játszóházzal, óriás társasjátékokkal, kézműves vásárral várjuk a kicsiket és nagyokat Mikulás napján! A **Mikulás 17.00** órakor **Tamás Éva zenés gyermekműsorával** érkezik. Minden gyermeket mikulás csomaggal várunk! A részvételi díj: 1000Ft/gyerek, kísérőknek díjmentes! A részvétel előzetes regisztrációhoz kötött! **Határidő: 2014. december 2**. Jelentkezését a **jancsik@baralib.hu** e-mail címen várjuk.

 *Helyszín: Tudásközpont, 0. szint, konferenciaterem*

**Minden nap 14.00–18.00 óráig** **GYERMEKKÖNYV CSERE** a könyvtárban!

Hozd el régi, megunt, nem használt vagy több példányos könyveidet és gyűjtsd be mások kedvenc mesekönyveit ingyen! Ahány könyvet hozol, annyit vihetsz, ám visszatérésedre is számítunk – újabb gazdára váró könyvekkel! Hogy mindenki boldogan távozzon, csak jó állapotban lévő könyveket fogadunk el. A megmaradt könyveket a pécsi **Dóri Ház** gyermekeihez juttatjuk el.

*Helyszín: Tudásközpont, 0. szint*

**2014. december 2–4-ig, naponta 10.00 órától** **MESÉLŐ KÉPEK** címmel **diavetítésre\*** várjuk az óvodás csoportok jelentkezését. A meséket a Pécsi Nemzeti Színház művészei olvassák fel.

*Helyszín: Tudásközpont, 4. emelet, Körbirodalom Gyermekkönyvtár*

**Keresd családi mesevetélkedőnket a** [**www.korbirodalom.baralib.hu**](http://www.korbirodalom.baralib.hu) **oldalon és nyerj értékes könyvajándékokat!**

*A Mikulás a könyvtárban! című rendezvényen kívül valamennyi program ingyenes!*

**\*A csillaggal jelzett programokon való részvétel regisztrációhoz kötött.**

Regisztrálni lehet az alábbi elérhetőségeken: 06 72/501-500/28022, korbirodalom@baralib.hu

Mikulás a könyvtárban program regisztrációja: jancsik@baralib.hu

A szervezők a programváltoztatás jogát fenntartják.

Csorba Győző Könyvtár

7622 Pécs, Universitas u. 2/A

+36 72/501-690

info@baralib.hu

[www.csgyk.hu](http://www.csgyk.hu), korbirodalom.baralib.hu

[www.facebook.com/baralib](http://www.facebook.com/baralib)

.